PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________

Prienų rajono savivaldybės tarybai

SPRENDIMO ,,DĖL 2007 M. SAUSIO 3 D. VALSTYBINĖS ŽEMĖS

NUOMOS SUTARTIES NR. N69/2007-0003 PRIPAŽINIMO PASIBAIGUSIA“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Sprendimo projektas parengtas norint tenkinti (duomenys neskelbtini) (toliau – Pareiškėja) 2024 m. lapkričio 22 d. prašymą Nr. GP-1172 (toliau – Prašymas), kuriuo prašoma pripažinti pasibaigusia 2007 m. sausio 3 d. valstybinės žemės nuomos sutartį Nr. N69/2007-0003 (toliau – Nuomos sutartis), kadangi (duomenys neskelbtini) miręs.

Uždaviniai:

1. Pripažinti pasibaigusia 2007 m. sausio 3 d. valstybinės žemės nuomos sutartį
Nr. N69/2007-0003 (toliau – Nuomos sutartis), sudarytą su (duomenys neskelbtini) (toliau – Nuomininkas) dėl 0,0116 ha valstybinės kitos paskirties žemės sklypo (unikalus Nr. 616-0007-0056) dalies, esančios Vytauto g. 34, Jiezne, Prienų r. sav., mirus Nuomininkui.

2. Nurodyti terminą, per kurį Pareiškėja (Paveldėtoja) turi kreiptis į Nekilnojamojo turto registrą dėl Nuomos sutarties pabaigos fakto įregistravimo.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso (toliau – Civilinis kodeksas) 6.562 straipsnio 2 punktu, Lietuvos Respublikos žemės įstatymo 7 straipsnio 1 dalies 2 punktu.

Laukiami rezultatai:

Pritarus sprendimo projektui bus tenkinamas Pareiškėjos Prašymas, sukuriamas teisinis pagrindas juridinio fakto išregistravimui iš Nekilnojamojo turto registro.

Lėšų poreikis ir šaltiniai:

Lėšos nėra reikalingos.

Kiti sprendimui priimti reikalingi pagrindimai, skaičiavimai ar paaiškinimai:

Įgyvendinant Lietuvos Respublikos Seimo 2022 m. birželio 30 d. priimtą Lietuvos Respublikos žemės įstatymo Nr. I-446 pakeitimo įstatymą Nr. XIV-1311 ir 2023 m. birželio 29 d. priimtą Lietuvos Respublikos žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymą Nr. XIV-2115, Nacionalinės žemės tarnybos prie Aplinkos ministerijos patikėjimo teise valdyta valstybinė žemė, esanti miestų ir miestelių teritorijų administracinėse ribose, perduota patikėjimo teise valdyti savivaldybėms, atitinkamai savivaldybėms perduotos žemės valdymo ir naudojimo funkcijos miestuose ir miesteliuose bei administracinių paslaugų teikimas.

Pažymėtina, kad Nuomos sutartis su Nuomininku buvo sudaryta, kadangi jis valdė administracinį pastatą (unikalus Nr. 6999-4002-0014) ir 1/10 dalį kiemo statinių (unikalus Nr. 4400-0923-1938) minėtame žemės sklype, tačiau 2019 m. spalio 14 d. pirkimo–pardavimo sutartimi Nr. 5084 perleido nekilnojamąjį turtą kitiems asmenims.

2024 m. lapkričio 18 d. Pareiškėja kreipėsi į valstybės įmonę Registrų centrą prašydama išregistruoti Nuomos sutartį iš Nekilnojamo turto registro, kadangi Nuomininkas miręs ir seniai perleidęs statinius, esančius valstybinėje žemėje, tačiau 2024 m. lapkričio 21 d. minėta institucija priėmė Nekilnojamojo turto registro tvarkytojo sprendimą prašymą atmesti Nr. SPR4-10820 (14.5 E), kadangi nebuvo pateikti dokumentai, patvirtinantys Nuomos sutarties pasibaigimą.

Prienų rajono savivaldybės administracijos Finansų ir strateginio planavimo skyriaus 2024 m. spalio 8 d. duomenimis, Pareiškėja, Pareiškėjos prekybos įmonė, Nuomininkas (miręs) valstybinės žemės nuomos mokesčio neskolingi.

Prienų rajono savivaldybės administracijai nėra žinoma, kodėl buvęs valstybinės žemės patikėtinis (Nacionalinė žemės tarnyba prie Aplinkos ministerijos) Nuomos sutarties nenutraukė, nepripažino pasibaigusia anksčiau.

Civilinio kodekso 6.562 straipsnio 2 punkte numatytas žemės nuomos sutarties pabaigos atvejis – žemės nuomos sutartis baigiasi po žemės nuomininko mirties, jeigu įpėdiniai neperima su nuomos sutartimi susijusių teisių ir pareigų arba įpėdinių nėra.

Pažymėtina, kad Nuomininkas nekilnojamąjį turtą perleido iki mirties, todėl Pareiškėja neperėmė su Nuomos sutartimi susijusių teisių.

Nuo 2024 m. sausio 26 d. perdavimo–priėmimo aktu Nr. (15.39Mr)AR5-2/3MŽP-14-(15.3.33 E.) minėtas žemės sklypas perduotas valdyti patikėjimo teise Prienų rajono savivaldybei, todėl valstybinės žemės patikėtinis (Prienų rajono savivaldybės taryba) turi pripažinti Nuomos sutartį pasibaigusia, kad būtų sukurtas teisinis pagrindas juridinio fakto (Nuomos sutarties) išregistravimui iš Nekilnojamojo turto registro.

Lyginamasis variantas

Nepridedamas.

Vyriausiasis specialistas,

laikinai einantis skyriaus vedėjo pareigas Vaidas Mazuronis

I. Jasinskienė, tel. +370 634 90 585, el. p. inga.jasinskiene@prienai.lt